text: Á aðalfundinum, sum var hildin í skúlanum á Syðradali í dag, var felagið skipað við somu nevnd sum frammanundan, har Óla Jákup úr Dímun heldur fram sum formaður umframt Marius á Geilin og Olgu Biskopstø, sum starvsnevndarlimir. Umboðsráðið var somuleiðis skipað, við einum umboð fyri hvørja bygd á útoyggj.
text: #000000
text: Aðalfundurin staðfesti, at útoyggjarnar í dag eru ein samansjóða eind, sum merkir at tær hava ein felags samleika, og tað er at gleðast um. Fyri 20 árum síðani, vóru oyggjarnar einsæris, og lítið samband var millum tær.
text: #000001
text: Í dag hava útoyggjarnar eina felags rødd mótvegis myndugleikum, og sum heild úti í samfelagnum. Útoyggjarnar verða hoyrdar í politiskum málum og eru sjónligar, ikki minst nú ferðavinnan av álvara hevur tikið seg upp.
text: #000002
text: Alt hetta vísir, at útoyggjarnar av sonnum hava týdning, ikki minst sum virðismikil økir, fíggjarliga og mentanarliga, og hetta eiga tær at fáa viðurkenning fyri.
text: #000003
text: Felagið hevur í samfull 22 ár arbeitt við at fáa útoyggjarnar sjónligar, sum javnbjóðis partur av føroyska vælferðarsamfelagnum, men enn eru saknur í fleiri og ítøkiligum átøkum, og hesi vil felagið áhaldandi heita á myndugleikarnar um at fáa framt.
text: #000005
text: Fundurin staðfesti at Útoyggjafelagið, við fullum huga, tekur undir við ynskinum hjá samgonguni um at gera eitt nýtt útoyggjaálit, ið kann veita Landsstýri og Løgtingi dagførda vitan um veruligu støðuna á útoyggj, og koma við tilmælum um, hvat kann gerast fyri at gera útoyggjarnar meira lívførar.
text: #000007